28. 6. 76 De Europæiske Fællesskabers Tidende Nr. L 168/9 RÅDETS FORORDNING (EØF) Nr. 1505/76 af 21. juni 1976 om Fællesskabets bidrag til udbedring af de skader, der er forårsaget på landbruget af jordskælvet i Friuli-Venezia-Giulia-området i maj 1976 RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43 og 209, under henvisning til forslag fra Kommissionen, under henvisning til udtalelse fra Europa-Parlamen- tet (1), og ud fra følgende betragtninger: Friuli-Venezia-Giulia-området blev meget alvorligt skadet af jordskælvet i maj 1976; de katastroferamte kommuner er overvejende landbrugsområder; der er sket så alvorlige skader på landbruget, at landbrugerne ikke kan afhjælpe situationen alene ved egne midler; derfor bør Fællesskabet yde en effektiv og hurtig støtte med henblik på at genoprette og forbedre det katastroferamte områdes landbrugspotentiel — UDSTEDT FØLGENDE FORORDNING: Artikel 1 Inden for de bevillinger, der er optaget på budgettet til dette formål, bidrager Fællesskabet på de i arti- kel 2 fastsatte betingelser og efter fremgangsmåden i artikel 3 til at genoprette og forbedre — produktionsvilkårene inden for landbruget eller på landbrugsbedrifterne, — anlæg til afsætning eller forarbejdning af land- brugsvarer, er blevet nødvendigt i Friuli-Venezia-Giulia-området efter de ødelæggelser, der er forårsaget af jordskælvet i maj 1976. Artikel 2 1. Følgende bestemmelser i Rådets forordning nr. 17/64/EØF af 5. februar 1964 om betingelserne for (1) Udtalelse afgivet den 18. 6. 1976 (endnu ikke offent- liggjort i EFT). støtte fra Den europæiske udviklings- og garantifond for Landbruget (?), anvendes analogt på den støtte fra Fællesskabet, som tildeles i henhold til artikel 1: — artikel 13, — artikel 14, stk. 1, litra c), samt stk. 2, litra a) og c), — artikel 17, — artikel 20, stk. 2, 3, 4 og 6, — artikel 21, stk. 2, — artikel 22. 2. >€Endvidere er støtten fra Fællesskabet betinget af, at følgende særlige betingelser overholdes: a) projektet skal bidrage til at genoprette økono- mien inden for landbrugssektoren under hensyn- tagen til nødvendigheden af, at forøge landbru- gets produktivitet i overensstemmelse med arti- kel 39, stk. 1, litra a) i traktaten eller at forbedre afsætningsmulighederne for landbrugsvarer; b) for et givet projekt: — må de tilskud, der ydes af Fællesskabet, ikke overstige 45 %/o af de foretagne investeringer; — skal den, der drager fordel af genoprettelsen eller den opnåede forbedring, bidrage til fi-- nansieringen; dette finansielle bidrag skal være på mindst 10 %/o, såfremt denne genopret- telse eller forbedring omfatter anlæg til afsæt- ning eller forarbejdning af landbrugsvarer; c) republikken Italien forpligter sig til at dække finansieringsplanen ud over støtten fra fonden og den begunstigedes bidrag. Artikel 3 Med hensyn til den støtte fra fonden, der tildeles i henhold til artikel 1, fastsættes følgende fremgangs- måde: (?) EFT nr. 34 af 27. 2. 1964, s. 586/64.